
114 DR 31.10.2019 

 

 

Akhir sekali, jawatankuasa ini mesti mengangkat syor dan nasihat kepada 
kerajaan termasuklah dapatan daripada market review. Ikut disentuh adalah 
kebergantungan yang tinggi terhadap import makanan.   

Saya masih ingat tahun 2008, saya menjadi anggota Parlimen dan saya 
bertanya kepada Menteri waktu itu Yang Berhormat Tanjong Karang- Yang Berhormat 
Tanjong Karang ataupun Yang Berhormat Bera waktu itu Menteri Pertanian- iaitu 
berapakah nilai import makanan negara pada tahun 2008. Saya masih ingat- RM30 
bilion. Hari ini sedang saya menggulung di sebelah sini, Tuan Yang di-Pertua, import 
makanan itu sudah menjadi RM51 bilion. Bermaksud kita tidak menghasilkan makanan 
dengan cukup.   

Akibatnya, bila kita bercakap tentang harga barangan keperluan, ini adalah isu 
yang saya anggap fundamental.  Sudah tentu di sana ada tujuh syor yang telah diangkat 
oleh kajian pasaran ini. Kalau ianya berkaitan dengan dasar, maka kajian ini 
mengesyorkan kerajaan harus mengubah suai atau melakukan anjakan di mana perlu 
atau penambahbaikan. Jadi, kita pergi sampai ke situ dalam perkara yang berkaitan 
dengan kajian pasaran.  

Tadi sahabat saya dari Setiu. Silakan.  

Tuan Shaharizukirnain bin Abd Kadir [Setiu]: Sudah ketinggalan. Cuma saya 
hendak sebut berkait dengan isu ketika musim perayaan, biasa pasar raya, emporium 
menawarkan harga runtuh ataupun harga diskaun, harga yang sampai kadang-kadang 
kepada tahap 70 persen. Akan tetapi mengikut orang yang biasa pergi ke pasar raya, 
mereka mengatakan harga sebenarnya tidaklah sampai 70 persen. Cuma ini satu 
penipuan secara halus yang dilakukan oleh pihak-pihak pasar raya ini. Minta pandangan 
Menteri.  

Datuk Seri Saifuddin Nasution bin Ismail:  Sebagai kementerian yang kawal 
selia aktiviti peruncitan seperti itu, pasar raya ini kalau dia hendak buat musim jualan 
murah, pertama, dia kena notify, dia kena maklum kementerian itu.  Sebab itu kita ada 
Akta Kawalan Harga dan Antipencatutan, apa maksud antipencatutan? Anti pengambilan 
untung yang berlebihan.  Peniaga semua hendak untung.  Yang salahnya kalau untung 
terlalu berlebihan.  

Jadi, di bawah kementerian ini, Bahagian Penguatkuasaan, kita ada team yang 
khusus mahir tentang kira-kira hendak menentukan sama ada berlaku pencatutan atau 
tidak.  Jadi, penurunan diskaun 60, 70 peratus, apakah berasaskan pada harga asal yang 
sebenarnya sudah pun rendah tetapi ditinggikan, kesemua itu, dia tidak terlepas daripada 
aspek pemantauan. Oleh sebab itu, kalau ada aduan yang spesifik, pegawai-pegawai 
kita boleh turun ya, kerana itulah fungsi kawal selia kementerian. Apakah ianya benar 
berlaku ataupun ianya terlepas pandang?  Ia akan hanya boleh kita jawab kalau ia sampai 
betul-betul kepada aduan kita.  Dengan cara itu, barulah kita boleh ambil tindakan.  

Tuan Yang di-Pertua, saya... 

Tuan Ahmad Tarmizi bin Sulaiman [Sik]: Yang Berhormat Menteri, ada sedikit 
pertanyaan daripada Sik. Yang disebut oleh Yang Berhormat Menteri berkaitan dengan 
kekurangan barang keperluan pertanian yang menyebabkan harga barang meningkat 
dan kita mengeksport lebih daripada RM51 bilion ini.  

Jadi, di peringkat kementerian, adakah sudah dikoordinasi dengan beberapa 
kementerian lain termasuk Kementerian Pertanian khususnya untuk ada satu pelan yang 
lebih konkrit bagi kita mengubah kedudukan ini sehingga kita boleh mengurangkan import 
bahan makanan dalam negara kita? Jadi, mungkin di pihak Kabinet sendiri sudah ada 
ataupun belum soal-soal kita hendak mengurangkan import makanan ini?  Terima kasih. 

Datuk Seri Saifuddin Nasution bin Ismail: Jawapannya, untuk makluman 
rakan saya dari Sik, sudah ada.  Inisiatif dan usaha kerajaan ada.   

Akan tetapi, ada satu tahap lagi iaitu inisiatif rakyat sendiri. Pun boleh. Saya bagi 
contoh cabai, cili. Cili ini kalau ada masalah daripada negara yang kita beli iaitu Vietnam, 
maka bekalan pun kurang, harga pun naik. Alangkah baiknya sambil kerajaan terus 
berusaha untuk memastikan bahawa bekalan makanan secara pengeluaran dalam 
negara itu cukup supaya tidak berlaku pengaliran keluar duit negara, masyarakat kita 
terutamanya yang tinggal di kampung-kampung barangkali tanam dua tiga pasu cabai 
Melaka, cabai besar. Kalau untuk masak seminggu dua tiga kali, dia tidak pergi ke pasar. 
Itu juga wajar untuk kita anjurkan.  



Akhir sekali, jawatankuasa ini mesti mengangkat syor dan nasihat kepada kerajaan termasuklah dapatan daripada market review. Ikut disentuh adalah kebergantungan yang tinggi terhadap import makanan. Saya masih ingat tahun 2008, saya menjadi anggota Parlimen dan saya bertanya kepada Menteri waktu itu Yang Berhormat Tanjong Karang- Yang Berhormat Tanjong Karang ataupun Yang Berhormat Bera waktu itu Menteri Pertanian- iaitu berapakah nilai import makanan negara pada tahun 2008. Saya masih ingat- RM30 bilion. Hari ini sedang saya menggulung di sebelah sini, Tuan Yang di-Pertua, import makanan itu sudah menjadi RM51 bilion. Bermaksud kita tidak menghasilkan makanan dengan cukup. Akibatnya, bila kita bercakap tentang harga barangan keperluan, ini adalah isu yang saya anggap fundamental. Sudah tentu di sana ada tujuh syor yang telah diangkat oleh kajian pasaran ini. Kalau ianya berkaitan dengan dasar, maka kajian ini mengesyorkan kerajaan harus mengubah suai atau melakukan anjakan di mana perlu atau penambahbaikan. Jadi, kita pergi sampai ke situ dalam perkara yang berkaitan dengan kajian pasaran. Tadi sahabat saya dari Setiu. Silakan. Tuan Shaharizukirnain bin Abd Kadir [Setiu]: Sudah ketinggalan. Cuma saya hendak sebut berkait dengan isu ketika musim perayaan, biasa pasar raya, emporium menawarkan harga runtuh ataupun harga diskaun, harga yang sampai kadang-kadang kepada tahap 70 persen. Akan tetapi mengikut orang yang biasa pergi ke pasar raya, mereka mengatakan harga sebenarnya tidaklah sampai 70 persen. Cuma ini satu penipuan secara halus yang dilakukan oleh pihak-pihak pasar raya ini. Minta pandangan Menteri. Datuk Seri Saifuddin Nasution bin Ismail: Sebagai kementerian yang kawal selia aktiviti peruncitan seperti itu, pasar raya ini kalau dia hendak buat musim jualan murah, pertama, dia kena notify, dia kena maklum kementerian itu. Sebab itu kita ada Akta Kawalan Harga dan Antipencatutan, apa maksud antipencatutan? Anti pengambilan untung yang berlebihan. Peniaga semua hendak untung. Yang salahnya kalau untung terlalu berlebihan. Jadi, di bawah kementerian ini, Bahagian Penguatkuasaan, kita ada team yang khusus mahir tentang kira-kira hendak menentukan sama ada berlaku pencatutan atau tidak. Jadi, penurunan diskaun 60, 70 peratus, apakah berasaskan pada harga asal yang sebenarnya sudah pun rendah tetapi ditinggikan, kesemua itu, dia tidak terlepas daripada aspek pemantauan. Oleh sebab itu, kalau ada aduan yang spesifik, pegawai-pegawai kita boleh turun ya, kerana itulah fungsi kawal selia kementerian. Apakah ianya benar berlaku ataupun ianya terlepas pandang? Ia akan hanya boleh kita jawab kalau ia sampai betul-betul kepada aduan kita. Dengan cara itu, barulah kita boleh ambil tindakan. Tuan Yang di-Pertua, saya... Tuan Ahmad Tarmizi bin Sulaiman [Sik]: Yang Berhormat Menteri, ada sedikit pertanyaan daripada Sik. Yang disebut oleh Yang Berhormat Menteri berkaitan dengan kekurangan barang keperluan pertanian yang menyebabkan harga barang meningkat dan kita mengeksport lebih daripada RM51 bilion ini. Jadi, di peringkat kementerian, adakah sudah dikoordinasi dengan beberapa kementerian lain termasuk Kementerian Pertanian khususnya untuk ada satu pelan yang lebih konkrit bagi kita mengubah kedudukan ini sehingga kita boleh mengurangkan import bahan makanan dalam negara kita? Jadi, mungkin di pihak Kabinet sendiri sudah ada ataupun belum soal-soal kita hendak mengurangkan import makanan ini? Terima kasih. Datuk Seri Saifuddin Nasution bin Ismail: Jawapannya, untuk makluman rakan saya dari Sik, sudah ada. Inisiatif dan usaha kerajaan ada. Akan tetapi, ada satu tahap lagi iaitu inisiatif rakyat sendiri. Pun boleh. Saya bagi contoh cabai, cili. Cili ini kalau ada masalah daripada negara yang kita beli iaitu Vietnam, maka bekalan pun kurang, harga pun naik. Alangkah baiknya sambil kerajaan terus berusaha untuk memastikan bahawa bekalan makanan secara pengeluaran dalam negara itu cukup supaya tidak berlaku pengaliran keluar duit negara, masyarakat kita terutamanya yang tinggal di kampung-kampung barangkali tanam dua tiga pasu cabai Melaka, cabai besar. Kalau untuk masak seminggu dua tiga kali, dia tidak pergi ke pasar. Itu juga wajar untuk kita anjurkan.